Document ID: 31995R2656

ΚΑΝΟΝΙΣΜΟΣ (ΕΚ) αριθ. 2656/95 ΤΗΣ ΕΠΙΤΡΟΠΗΣ της 14ης Νοεμβρίου 1995 για την παύση της αλιείας γάδου από σκάφη που φέρουν σημαία της Φινλανδίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου της κοινής αλιευτικής πολιτικής (1), και ιδίως το άρθρο 21 παράγραφος 3,
Εκτιμώντας:
ότι ο κανονισμός (ΕΚ) αριθ. 3368/94 του Συμβουλίου της 20ής Δεκεμβρίου 1994 για την κατανομή, για το έτος 1995, των ποσοστώσεων αλιευμάτων μεταξύ των κρατών μελών, για τα σκάφη που αλιεύουν στα ύδατα της Εσθονίας (2), προβλέπει ποσοστώσεις γάδου για το 1995 7 ότι, για να εξασφαλισθεί η τήρηση των διατάξεων που αφορούν τους ποσοτικούς περιορισμούς των αλιευμάτων ενός αποθέματος που υπόκειται σε ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα, που πραγματοποιήθηκαν από τα σκάφη που φέρουν σημαία ενός κράτους μέλους θεωρείται ότι εξάντλησαν την παραχωρούμενη ποσόστωση 7 ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα γάδου στα ύδατα της διαίρεσης CIEM III d (ύδατα της Εσθονίας) από σκάφη που φέρουν σημαία της Φινλανδίας ή είναι νηολογημένα στη Φινλανδία, κάλυψαν την ποσόστωση που τους παραχωρήθηκε για το 1995 7 ότι η Φινλανδία απαγόρευσε την αλιεία αυτού του αποθέματος από τις 18 Οκτωβρίου 1995 7 ότι πρέπει, ως εκ τούτου, να ληφθεί υπόψη αυτή η ημερομηνία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Με τα αλιεύματα γάδου στα ύδατα της διαίρεσης CIEM III d (ύδατα της Εσθονίας) που πραγματοποιήθηκαν από σκάφη που φέρουν σημαία της Φινλανδίας ή είναι νηολογημένα στη Φινλανδία θεωρείται ότι εξαντλήθηκε η ποσόστωση που παραχωρήθηκε στη Φινλανδία για το 1995.
Απαγορεύεται η αλιεία γάδου στα ύδατα της διαίρεσης CIEM III d (ύδατα της Εσθονίας) που πραγματοποιείται από σκάφη που φέρουν σημαία της Φινλανδίας ή είναι νηολογημένα στη Φινλανδία καθώς και η διατήρηση επί του πλοίου, η μεταφόρτωση και η εκφόρτωση των αλιευμάτων αυτού του αποθέματος που πραγματοποιήθηκαν από τα εν λόγω σκάφη μετά την ημερομηνία εφαρμογής αυτού του κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 18 Οκτωβρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Νοεμβρίου 1995.

Labels: 8
18
6